**ТУРНИРСКИ ПРАВИЛНИК**

**ЕКИПНОГ ПРВЕНСТВА ЦЕНТРАЛНЕ СРБИЈЕ У ШАХУ ЗА 2018. ГОДИНУ ЗА КАДЕТЕ И КАДЕТКИЊЕ**

**- КАДЕТСКА ЛИГА ЦЕНТРАЛНЕ СРБИЈЕ -**

**Члан 1.**

Шаховски савез Централне Србије организује 4.Кадетско екипно првенство Централне Србије – Кадетска лига Централне Србије, у обе конкуренције, од 30.априла до 2.маја 2018. године у хотелу "Шумарице" у Крагујевцу.

**Члан 2.**

Право учешћа имају сви шаховски клубови са територије Централне Србије регистровани за 2018. годину . Чланови екипа могу бити шахисти и шахисткиње рођени 2002. и млађи.

**Члан 3.**

Такмичење се одржава посебно у мушкој а посебно у женској конкуренцији. У конкуренцији кадета екипу броји 4 члана и две резерве а у женској конкуренцији 2 чланице и једна резерва. У екипни кадета може наступити и једна кадеткиња.

**Члан 4.**

Играће се седам кола по Швајцарском систему, компјутерско паровање.

Распоред играња кола је следећи:

1. коло 30. април од 16.00 часова, после отварања
2. коло 30. април од 18,30 часова
3. коло 01. мај од 9,00 часова
4. коло 01. мај од 11,30 часова
5. коло 01. мај од 17,00 часова
6. коло 02. мај од 9,00 часова
7. коло 02. Мај од 11,30 часова

**Члан 5.**

Игра се по ФИДЕ правилима шаха и Правилнику о екипним такмичењима.

Темпо игре је 50 минута по играчу-ци за целу партију уз бонификацију од 10 секунди за сваки одиграни потез. Писање потеза није обавезно.

Дозвољено кашњење је 15 минута.

Свака екипа обавезна је да обезбеди две шаховске гарнитуре стандардне величине и два исправна шаховска часовника.

**Члан 6**

Техничка конференција, на којој су обавезни да присуствују капитени свих екипа, одржаће се у сали за игру 30.априла у 12,00 часова.

На техничкој конференцији прочитаће се Правилник такмичења, а капитени свих екипа су дужни да на унифицираном обрасцу предају основне саставе уз важеће такмичарске књижице.

Основни састав може бити постављен произвољно без обзира на шаховске титуле и рејтинг.

**Члан 7.**

Свечано отварање обавиће се 30. априла у 15,45 часова.

Церемонија проглашења коначног пласмана обавиће се 15 минута по завршетку последњег кола – 02.маја.

 Чланови екипа обавезни су да присуствују церемонијама отварања и затварања Екипног кадетског првенства Централне Србије у шаху.

**Члан 8.**

Измена састава за поједина кола врши се у складу са Правилником о екипним такмичењима, а предаје се главном судији најмање 15 минута пре почетка односног кола. Измена састава за поједино коло пуноважна је само уз потпис капитена екипе.

**Члан 9.**

Коначан пласман екипа у такмичењу одређује се на основу броја освојених меч бодова (победа у мечу доноси 3 бода; нерешен резултат доноси 1 бод; пораз у мечу не доноси бодове).

У случају деобе критичних места (пласман за пехар и пласман за медаље) пласман ће се одредити према следећим критеријумума:

* већи број поена;
* Средњи Бухолц ( најслабији резултат) ,
* Међусобни резултат ( резултати)
* бољи успех према Сонеборн – Бергер систему примењен на бодове;
* већи број меч победа

Уколико је све једнако одиграће се накнадни брзопотезни меч или меч - турнир по завршетку такмичења.

**Члан 10.**

Победничка екипа постаје екипни кадетски првак Централне Србије за 2017. годину.

Победничке екипе добиће пехаре у трајно власништво, а чланови три првопласиране екипе, у обе конкуренције, одговарајуће медаље.

**Члан 11.**

Главни судија такмичења је Бобан Милојевић, међународни судија, а заменици су Петар Милошевић ФИДЕ судија и Мирослав Живановић, национални судија.

Одлука судија су извршне а главног судије је коначна.

**Члан 12.**

У простору за игру могу бити само играчи чије су партије у току и капитен екипе. Играчи који заврше партију, дужни су да одмах напусте простор за игру и немају права поновног уласка у простор за игру осим ако нису капитени екипа. Капитен екипе чија екипа заврши меч не може бити у простору за игру.

Анализа партија у простору за игру строго је забрањена.

Мобилне телефоне и друге електронске направе није дозвољено уностити у салу игру.

**Члан 13.**

Све што није дефинисано Правилником у погледу правила игре и турнирских правила, решиће главни судија на основу важећих прописа.

**Члан 14.**

Овај Правилник прописао је Шаховски савез Централне Србије и сви учесници дужни су да га се придржавају.

Своју сагласност са Правилником потврдиће у име екипа капитени својим потписом, тј. предајом основног састава.

У Београду, 24.април 2018. године

Шаховског савеза Централне Србије

Миливоје Миливојевић с.р, секретар,